CELEX: 62008CA0165
Language: sk
Date: 2009-07-16 00:00:00
Title: Vec C-165/08: Rozsudok Súdneho dvora (druhá komora) zo 16. júla 2009 — Komisia Európskych spoločenstiev/Poľská republika (Geneticky modifikované organizmy — Osivo — Zákaz uvádzania na trh — Zákaz zápisu do vnútroštátneho katalógu odrôd — Smernice 2001/18/ES a 2002/53/ES — Odvolávanie sa na dôvody etického a náboženského charakteru — Dôkazné bremeno)

12.9.2009   
            
            
               SK
            
            
               Úradný vestník Európskej únie
            
            
               C 220/10
            
         Rozsudok Súdneho dvora (druhá komora) zo 16. júla 2009 — Komisia Európskych spoločenstiev/Poľská republika
   (Vec C-165/08) (1)
   
   (Geneticky modifikované organizmy - Osivo - Zákaz uvádzania na trh - Zákaz zápisu do vnútroštátneho katalógu odrôd - Smernice 2001/18/ES a 2002/53/ES - Odvolávanie sa na dôvody etického a náboženského charakteru - Dôkazné bremeno)
   2009/C 220/16
   Jazyk konania: poľština
   
      Účastníci konania
   
   
      Žalobkyňa: Komisia Európskych spoločenstiev (v zastúpení: B. Doherty a A. Szmytkowska, splnomocnení zástupcovia)
   
      Žalovaná: Poľská republika (v zastúpení: M. Dowgielewicz, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článkov 22 a 23 smernice 2001/18/ES Európskeho parlamentu a Rady z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS (Ú. v. ES L 106, s. 1; Mim. vyd. 15/006, s. 77) a článku 4 ods. 4 a článku 16 smernice Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (Ú. v. ES L 193, s. 1; Mim. vyd. 03/036, s. 281) — Vnútroštátna právna úprava zakazujúca uvádzanie osiva geneticky modifikovaných odrôd na trh, ako aj ich zápis do vnútroštátneho katalógu odrôd
   
      Výrok rozsudku
   
   
               1.
            
            
               Poľská republika si tým, že zakázala voľný pohyb osiva geneticky modifikovaných odrôd, ako aj zápis geneticky modifikovaných odrôd do vnútroštátneho katalógu odrôd, nesplnila povinnosti, ktoré jej vyplývajú z článkov 22 a 23 smernice 2001/18/ES Európskeho parlamentu a Rady z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS, ako aj z článku 4 ods. 4 a článku 16 smernice Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Poľská republika znáša svoje vlastné trovy konania, ako aj dve tretiny trov konania, ktoré vznikli Komisii.
            
         
               4.
            
            
               Komisia znáša tretinu svojich vlastných trov konania.
            
         
      (1)  Ú. v. EÚ C 183, 19.7.2008.